საქვეყნოდ ცნობილია, რომ მე და ვალერი გერგიევი დიდი ხანია ვმეგობრობთ. ვლადიკავკაზში ვალერიგერგიევის მამის 100 წლის იუბილე აღინიშნა და მიპატჟებული გახლდით. ერთადერთი ქართველი მე ვიყავი. დანარჩენები სულ ოსები იყვნენ, შეხვედრას ესწრებოდნენ ჩრდილოეთ ოსეთის პრეზიდენტიც და ცხინვალის რეჟიმის ხელმძღვანელი ანატოლი ბიბილოვიც.გერგიევმა თქვა, ვინც ფიქრობს, რომ ქართველებისა და ოსების თანხმობის გარეშე კავკასიაში მშვიდობა იქნება, ის ოცდამეერთე საუკუნეში არ ცხოვრობსო. ამ შეხვედრაზე ანატოლი ბიბილოვმა სამი ფაქტორი დაასახელა, რაც მისიი აზრით, შეუძლებელს ხდის ქართველებისა და ოსების თანხმობას. პირველ ფაქტორად მან მოიტანა უხუცესებისადმი, ანუ უფროსებისადმი პატივისცემის ტრადიცია, რასაც ოსები ეთაყვანებიან, ხოლო ჩვენ, ვინც 40 წელს გადასცილდა, ყველა ჩარეცხილად გამოვაცხადეთ და ჭკუას არავის ვეკითხებით!